বাংলায় SIR, ঘোষণার পরই আত্মহত্যা, প্রবল ক্ষুব্ধ মুখ্যমন্ত্রী

কলকাতা: আগরপাড়ায় এক ব্যক্তির ঝুলন্ত দেহ উদ্ধারকে কেন্দ্র করে ব্যাপক চাঞ্চল্য। এনআরসি আতঙ্কে আত্মঘাতী আগরপাড়ার এক ব্যক্তি। ‘আমার মৃত্যুর জন্য NRC দায়ী’, প্রৌঢ়ের দেহের পাশ থেকে উদ্ধার ‘সুইসাইড নোট’। ঘটনাস্থলে খরদহ থানার পুলিশ। এনআরসি আতঙ্কে আগরপাড়া (Agarpara) মহাজাতি নগরের বাসিন্দা ৫৭ বছর বয়সী প্রদীপ কর নিজের আবাসনের ঘরে আত্মঘাতী হন। খবর পেয়ে ঘটনাস্থলে এলাকাবাসীরা গিয়ে দেখতে পায় গলায় দড়ি দিয়ে ঝুলছে প্রদীপ কর। সূত্রের খবর, মৃতদেহের পাশ থেকে উদ্ধার হয়েছে একটি ডায়েরি। তাতেই এনআরসি সম্পর্কিত নানা বিষয় লেখা। এই ঘটনায় গর্জে উঠেছেন বাংলার মুখ্যমন্ত্রী মমতা বন্দ্যোপাধ্যায় (Mamata Banerjee)। প্রদীপের মৃত্যুর বিষয়টি সামনে রেখে ফের একবার কেন্দ্রের বিরুদ্ধে সরব হয়েছেন তিনি। বিজেপির ভয় এবং বিভাজনের রাজনীতির ফল বলে দাবি মমতার।

বছর সাতান্নর ওই ব্যক্তি উত্তর ২৪ পরগনার পানিহাটির মহাজাতি নগরের বাসিন্দা। মঙ্গলবার সকালে তাঁর ঝুলন্ত দেহ উদ্ধার হয়। ওই ঘর থেকে একটি সুইসাইড নোট পাওয়া গিয়েছে। প্রত্যক্ষদর্শীদের দাবি, ওই সুইসাইড নোটে ‘আমার মৃত্যুর জন্য দায়ী এনআরসি’ বলে স্পষ্ট লেখা। সেই ডাইরিতে লেখা আছে এনআরসি সম্পর্কিত বিষয়। ডায়েরির খাতার একদম নিচে লেখা আছে এনআরসি আমার মৃত্যুর জন্য দায়ী ।খবর পেয়ে ঘটনাস্থলে খড়দহ থানার পুলিশ এসে মৃতদেহ উদ্ধার করে নিয়ে যায়। প্রদীপবাবুর মৃত্যুর ঘটনায় এলাকায় চাঞ্চল্য ছড়িয়েছে।।ঘটনা তদন্ত শুরু করেছে খড়দহ থানার পুলিশ।

আরও পড়ুন: বাংলা ও বিহার ২ রাজ্যেরই ভোটার প্রশান্ত কিশোর, SIR হওয়ার পর কীভাবে সম্ভব?

এই ঘটনায় সোশাল মিডিয়ায় গর্জে ওঠেন মুখ্যমন্ত্রী মমতা বন্দ্যোপাধ্যায়। তিনি এক্স হ্যান্ডলের একটি পোস্টে লেখেন, ‘পানিহাটির মহাজ্যোতি নগরের বাসিন্দা ৫৭ বছরের প্রদীপ কর আত্মঘাতী হয়েছেন। তিনি একটি নোট রেখে গিয়েছেন। সেখানে এনআরসিকেই মৃত্যুর কারণ হিসেবে দর্শিয়েছেন।’ বিজেপির বিরুদ্ধে ভয় ও বিভাজনের রাজনীতির অভিযোগ তুলেছেন তিনি। এ দিন মমতা বন্দ্যোপাধ্যায় আরও লেখেন, ‘বছরের পর বছর ধরে বিজেপি কী ভাবে এনআরসি-র হুমকি দিয়ে, মিথ্যে কথা ছড়িয়ে, আতঙ্ক ছড়িয়ে নিরীহ নাগরিকদের উপর নির্যাতন চালিয়েছে। আমি ভেবে শিউরে উঠছি বিজেপি নিরীহ মানুষদের হুমকি দিচ্ছে, মিথ্যা প্রচার করছে, আতঙ্ক ছড়াচ্ছে এবং ভোট নিয়ে নিরাপত্তাহীনতাকে অস্ত্র করেছে। গণতন্ত্রকে ধ্বংসের মুখে ঠেলে দিয়েছে। এই দুঃখজনক ঘটনা বিজেপি বিষাক্ত প্রচার কৌশলের ফল।প্রশ্ন তুলছে আর সাধারণ মানুষ বিদেশি বলে ঘোষণার ভয়ে আত্মহত্যা করছেন।বাংলায় এনআরসি বরদাস্ত করবে না।

দেখুন ভিডিও